Undervisningsforløb

Vores tilgang til at arbejde med Chile (hovedsageligt den nordlige region), er landskabsgeografisk. Vi forsøger at åbne stoffet gennem iagttagelser, som giver anledning til en undren hos eleverne. Vi ønsker at få eleverne til at undre sig over, hvorfor det er attraktivt at bo i byen Antofagasta. For at eleverne kan komme frem til en sådan undren og efterfølgende undersøge den, må de vide noget om regionale forhold - klima, jordbund, befolkning etc.
 * Overordnede didaktiske overvejelser **

Med udgangspunkt i ovenstående er målet med vores undervisning at skabe rumlige kompetencer hos eleverne. Dvs. vi ønsker at udvikle deres kognitive/mentale kort, som er nødvendige for at eleverne kan forstå og samtale om lokale og globale sammenhænge. Dette gør vi gennem brug af både fysiske og digitale kortøvelser. Et mål er også at udvikle elevernes omverdensforståelse, samt handlekompetence. Vi ønsker at eleverne sættes i stand til at kunne diskutere forholdene i Chile (primært den nordlige region) og kunne sætte deres viden i en sammenhæng - fx at de kobler deres viden om klimaet med deres viden om befolkningssammensætningen i Antofagasta og vha. denne viden kunne komme frem til evt. problemstillinger ved det at bo i denne region.

Således forsøger vi at opbygge en samlet opfattelse af regionen, som indeholder orienteringsfærdighed, omverdensforståelse og handlekompetence. (Klafki - kategorial dannelse: Verden åbner sig for eleven i mødet mellem indre kategorier og den ydre verden, og en ny forståelse kan opstå.)

Brugen af billeder i undervisningen: Elevernes evner til at se og fortolke deres omgivelser gør dem bedre til at handle i forhold til dem. Billederne kan være en vigtig kilde til at få eleverne til at bevæge sig fra abstrakt teoretisk viden til en konkret forståelse af fx. naturfænomener, levevilkår osv. Desuden kan billeder bidrage til undervisningsdifferentiering, da hver enkel elev kan analysere med de kundskaber og færdigheder som han/hun besidder. Så kan man som lærer efterfølgende guide/udfordre eleven i en mere nuanceret retning.

Læseplan 7. og 8. klassetrin.: Vi går ud fra, at eleverne har haft om klima (udgangspunkt kap.2 i Xplore, Jordens vejr) Vi forventer ikke de kan det på rygraden, så vi kommer til at inddrage øvelser, som “opfrisker” deres forhåndsviden.

Brug det regionalgeografiske til at sige noget om det generelle. Progression i det faglige stof vs. arbejdsmetoder.

// Didaktiske overvejelser: Vi starter forløbet med en lille konkurrenceevent, hvor de skal finde det land de skal arbejde med. Denne event kan være med til at åbne for elevernes nysgerrighed og sætter forhåbentligt en masse tanker i gang. //
 * __ Lektion 1-2: __**
 * Introduktion til emnet. **

Forberedelse: Find bærbare computere og atlas. Tænd computeren. Mens vi venter på computerne laver vi en øvelse. Eleverne får alle udleveret et atlas. Underviseren skriver et koordinatsæt op på tavlen. (70° v.f.Gr., 23° s.b.) Eleverne skal nu hver i sær, finde dette sted på et atlas i papirform! (Ingen mobil eller anden hjælpemiddel!) Her skal eleverne beskrive, hvad de ser på kortet, med udgangspunkt i Chile. Eleverne kan blandt andet beskrive hvad de ser af landskab, byer, floder, søer mm. De skal skrive begreber og iagttagelser op på Smartboardet. Vi samler op i plenum og enkelte elever får lov til at forklare, hvad de har observeret.

Find fire billeder i GoogleEarth, spredt over hele landet (Chile ), som viser forskellige sider af landet. Læreren viser nogle eksempler på Smartboard.

Find ud af hvilke forskellige landskabstyper der findes i hhv. Chile og Danmark og sammenlign disse. Brug [|denne] side som værktøj.

Læreren præsenterer Golfstrømmen. Efterfølgende skal eleverne lave en øvelse med koldt og varmt vand, så de kan se hvordan princippet om Golfstrømmen fungerer. Forsøg: Et akvarium med 20 l vand, 20 isterninger, en kolbe med varmt vand farvet med rød frugtfarve. Følg øvelsesvejledningen på følgende link. [] Efterfølgende går eleverne i grupper (2 pers.). De skal nu finde informationer om humboldtstrømmen på nettet og i Atlas og forsøge at finde ud af, hvordan den løber og hvorfor. De samler informationerne på klassens fælles Wiki.
 * __ Lektion 3-4: __**

// Didaktisk overvejelse: Stilladsering vha. forslag til internetsider de kan søge information på. //

Tags: når man er færdig med at oprette en side, så tagger man et begreb fx Humboldtstrømmen, havstrømme. Eleverne tvinges til at overveje hvad der er væsentligt i indholdet - de centrale begreber. Bruges samtidig som ordliste.

Ørkendannelse. Hvordan er Atacamaørkenen dannet? Øvelse: De skal udfylde data på et bjerg, så de får en forståelse af Føhn-effekten. Graf i Geohåndbogen s. 149. Med udgangspunkt i den skal de udfylde temperaturen op af bjerget og ned igen på den anden side. Efterfølgende viser læreren en illustration af fænomenet og eleverne skal igen forklare, hvad der sker. Læreren viser billeder af ørkenen og forklarer hvilken indflydelse Humboldtstrømmen og Føhn-effekten har på klimaet i ørkenen. Viser hydrotermfigurer.
 * __ Lektion 5-6: __**

Start om bjergdannelse. Viser Youtube-video: []

Pladetektonik. Bjergdannelse. Hvordan? --> Dybgrav --> Ørkendannelse. Kontinentalplader og deres bevægelser --> Dybgrav Fagliglæsning - spørgsmål i teksten, som leder eleverne rigtigt gennem teksten.

Hvorfor ligger byen Antofagasta der hvor den gør...? Hvad lever de af i Antofagasta? Hvordan ser Chiles import og eksport ud? Mineraler omkring og i Atacamaørkenen.
 * __ Lektion 7-8: __**

Der skal bruges mere videoer, billeder og figurer end tung tekst! Evt. sammensættes små tekster understøttet af billeder og illustrationer. Eleverne skal have værktøjerne til at kunne læse of forstå billede, figur eller tekst.
 * Lektier: **

Se som PDF her.